Μις Μαρπλ

Η **Τζέιν Μαρπλ** () ή **Μις Μαρπλ** (), είναι λογοτεχνικός χαρακτήρας - δημιούργημα της μυθιστοριογράφου αστυνομικής λογοτεχνίας Άγκαθα Κρίστι. Η Μις Μαρπλ πρωταγωνιστεί εξιχνιάζοντας μυστήρια και εγκλήματα, σε 12 μυθιστορήματα και 21 διηγήματα της Κρίστι.
[thumb|right|Τεύχος του αγγλικού περιοδικού ''The Story-Teller'' που από το [1929 και μετά δημοσίευσε μια σειρά διηγημάτων της]] 
Η πρώτη της εμφάνιση στο έργο της Κρίστι ήταν στο διήγημα *"The Tuesday Night Club"*, που η Κρίστι δημοσίευσε στο βρετανικό περιοδικό *The Royal Magazine* τον Δεκέμβριο του 1927 και η τελευταία της στο μυθιστόρημα *Sleeping Murder* - (ελλ. τίτλος *Ρετρό στην ομίχλη*) που αν και πρωτοεκδόθηκε το 1976, είχε γραφτεί από την Κρίστι τη δεκαετία του 1940.

Η Μις Μαρπλ μαζί με τον άλλο λογοτεχνικό χαρακτήρα της Κρίστι, τον Ηρακλή Πουαρό, είναι μια από τις πιο διάσημες ντετέκτιβ στην ιστορία της αστυνομικής λογοτεχνίας. Οι ιστορίες στις οποίες πρωταγωνίστησε η Μις Μαρπλ έχουν γνωρίσει πολλές ραδιοφωνικές, τηλεοπτικές και κινηματογραφικές μεταφορές και γνωστές ηθοποιοί, με δημοφιλέστερη την Αγγλίδα ηθοποιό Άντζελα Λάνσμπερι, την έχουν ενσαρκώσει.

## Δημιουργία του χαρακτήρα

Στην αυτοβιογραφία της, γράφει πως ο χαρακτήρας της Κάρολαϊν Σέπαρντ, στο μυθιστόρημα Η δολοφονια *του Ρότζερ Ακρόιντ*, την ώθησε να αναπτύξει περισσότερο αυτόν τον συγκεκριμένο τύπο ηλικιωμένης κυρίας των αγγλικών προαστίων και χωριών. Γράφει σχετικά: «Νομίζω πως η Μις Μαρπλ ξεπήδησε από την ευχαρίστηση που είχα νιώσει περιγράφοντας την αδελφή του δόκτορα Σέπαρντ στην Δολοφονία *του Ρότζερ Ακρόιντ*. Ήταν ο αγαπημένος μου χαρακτήρας του βιβλίου - μια ξινισμένη γεροντοκόρη, γεμάτη περιέργεια, ξέροντας τα πάντα, ακούγοντας τα πάντα. Η τέλεια υπηρεσία ντετέκτιβ στο σπίτι σας. Όταν το βιβλίο έγινε φιλμ, ένα από τα πράγματα που με λύπησαν πιο πολύ ήταν η απάλειψη της Καρολάιν...» 

## Η ''ζωή'' της Μις Μαρπλ
[thumb|right|Το σπίτι της Μις Μαρπλ, (αριστερά), στην αγγλική τηλεοπτική σειρά ''[Μις Μαρπλ (τηλεοπτική σειρά)|Μις Μαρπλ*.]]
Η πρώτη εμφάνιση της Μις Μαρπλ γίνεται στο διήγημα *The Tuesday Night Club*, που δημοσιεύτηκε για πρώτη φορά στο περιοδικό *The Royal Magazine* το 1927. Εκεί περιγράφεται σαν μια ηλικιωμένη κυρία απομεινάρι της [[Βικτωριανή εποχή|βικτωριανής εποχής]], φορώντας ένα περασμένης εποχής μαύρο μπροκάρ φόρεμα, που σούρωνε γύρω από την καχεκτική μέση της.

Σύμφωνα με τους περισσότερους μελετητές το επίθετό της, το δανείστηκε από τον ομώνυμο σιδηροδρομικό σταθμό στο Τσεσάιρ, περιοχή που η Κρίστι γνώριζε καλά από την παιδική της ηλικία. Η Μις Μαρπλ κατοικεί στο φανταστικό αγγλικό χωριό Σεντ Μέρι Μιντ, της εξίσου φανταστικής επαρχίας του Μιντλσάιρ (Middleshire), το οποίο απέχει περίπου 40 χλμ. από το [[Λονδίνο]]. Η σιδηροδρομική του σύνδεση με το [[Λονδίνο]] έχει αφετηρία τη γραμμή του Πάντινγκτον. Στενοί φίλοι της είναι ο συνταγματάρχης εν αποστρατεία Άρθουρ Μπάντρι και η γυναίκα του Ντόλι Μπάντρι. Ακόμα, ο συνταξιούχος αξιωματικός της [[Σκότλαντ Γιαρντ]] σερ Χένρι Κλίδερινγκ είναι αυτός που την υποστηρίζει και την ενθαρρύνει στις έρευνές της (που συνήθως προκαλούν τη δυσφορία της τοπικής αστυνομίας) ενώ και ο ανιψιός της, Ρέιμοντ Γουέστ, που εμφανίζεται συχνά στα μυθιστορήματά της, συνήθως είναι αδιάφορος για αυτήν την πλευρά των ασχολιών της θείας του.

Στο μυθιστόρημα του 1930 *Φόνος στο πρεσβυτέριο* (The Murder at the Vicarage), εμφανίζεται σαν μια ζωηρή κουτσομπόλα, που απλώς θέλει να χώνει τη μύτη της παντού. Στα επόμενα έργα ο χαρακτήρας θα αλλάξει λίγο, κάνοντάς την περισσότερο συμπαθητική και με ενδιαφέρον πραγματικό για τους άλλους ανθρώπους, αν και πάντα καχύποπτη. Η Μις Μαρπλ δεν παντρεύτηκε ποτέ, ούτε εργάστηκε ποτέ και βασίζεται κυρίως στην οικονομική συνδρομή του ανιψιού της, Ρέιμοντ Γουέστ. Είναι αρκετά μορφωμένη και έχει σημαντικές γνώσεις ανατομίας, μάλιστα στο μυθιστόρημα του 1952 *Το τέχνασμα με τον καθρέφτη*  (*They Do It with Mirrors''), μαθαίνουμε ότι ανατράφηκε σε θρησκευτικό περιβάλλον (Cathedral close) και έμαθε ιταλικά.

## Τα βιβλία με πρωταγωνίστρια τη Μις Μαρπλ

* The Tuesday Night Club (1927 διήγημα, ελλ. τίτλος Η λέσχη της Τρίτης)
* Ingots of Gold (1928 διήγημα)
* The Blood-Stained Pavement (1928 διήγημα)
* The Idol House of Astarte (1928 διήγημα)
* Motive v. Opportunity (1928 διήγημα)
* The Thumb Mark of St. Peter (1928 διήγημα)
* The Blue Geranium (1929 διήγημα)
* The Companion (1930 διήγημα)
* The Four Suspects (1930 διήγημα)
* A Christmas Tragedy (1930 διήγημα)
* The Herb of Death (1930 διήγημα)
* The Affair at the Bungalow (1930 διήγημα)
* Death by Drowning (1930 διήγημα, ελλ. τίτλος: Θάνατος από πνιγμό)
* The Murder at the Vicarage (1930 μυθιστόρημα, ελλ. τίτλος: Φόνος στο Πρεσβυτέριο)
* The Thirteen Problems (1932, συλλογή διηγημάτων, Τα δεκατρία προβλήματα)
* Miss Marple Tells a Story (1934 διήγημα)
* The Case of the Caretaker (1941 διήγημα)
* The Moving Finger (1942, μυθιστόρημα, Η φαρμακερή πένα)
* The Tape-Measure Murder (1942 διήγημα)
* The Case of the Perfect Maid (1942 διήγημα)
* The Body in the Library (1942 μυθιστόρημα, ελλ. τίτλος: Το πτώμα στη βιβλιοθήκη)
* The Moving Finger (1943 μυθιστόρημα, Η φαρμακερή πένα)
* Strange Jest (1944 διήγημα)
* A Murder is Announced (1950 μυθιστόρημα, ελλ. τίτλος: Πρόσκληση σε φόνο)
* They Do It with Mirrors (1952 μυθιστόρημα, ελλ. τίτλος: Το τέχνασμα με τον καθρέφτη)
* A Pocket Full of Rye (1953 μυθιστόρημα, Σίκαλη στην τσέπη)
* After the Funeral (1953, διήγημα)
* Sanctuary (1954 διήγημα)
* 4.50 from Paddington (1957 μυθιστόρημα, ελλ. τίτλος: Το τρένο των 16:50)
* Greenshaw's Folly (1960 διήγημα)
* The Mirror Crack'd from Side to Side (1962 μυθιστόρημα, ελλ. τίτλος: Ο καθρέφτης ράγισε)
* A Caribbean Mystery (1964 μυθιστόρημα, ελλ. τίτλος: Μυστήριο στην Καραϊβική)
* At Bertram's Hotel (1965, μυθιστόρημα, Ξενοδοχείο Μπέρτραμ)
* Nemesis (1971 μυθιστόρημα, Νέμεση)
* Sleeping Murder (1976 μυθιστόρημα, Η ξεχασμένη δολοφονία)
* Miss Marple's Final Cases and Two Other Stories (1979, συλλογή διηγημάτων,Σκοτεινές υποθέσεις)
* The Case of the Caretaker's Wife (2011 διήγημα που βρέθηκε αργότερα στα χειρόγραφά της)

## Κινηματογραφικές εμφανίσεις

## Παραπομπές


## Κύρια πηγή
* Το λήμμα "Miss Marple" της αγγλικής Βικιπαίδειας

Κατηγορία:Αγκάθα Κρίστι
Κατηγορία:Λογοτεχνικοί χαρακτήρες
Κατηγορία:Βρετανοί φανταστικοί χαρακτήρες